ரிசர்வ் வங்கி தன்னிடம் எவ்வளவு மதிப்புக்கு உபரி நிதியை வைப்பது தொடர்பாகவும், சிறு மற்றும் குறு வணிகர்களுக்கு கடன் அளிப்பது தொடர்பான விதிகள் மற்றும் நலிந்த வங்கிகள் தொடர்பான விதிகள் ஆகிய விவகாரங்கள் தொடர்பாகவும் மத்தியில் ஆளும் பாஜக கூட்டணி அரசுக்கும், ரிசர்வ் வங்கிக்கும் இடையே கருத்து வேறுபாடு நிலவியதாக செய்திகள் வெளிவந்தன. இதை உறுதிப்படுத்தும் வகையில், மத்திய அரசை ரிசர்வ் வங்கி துணை நிலை கவர்னர்கள் விமர்சனமும் செய்தனர். அதேபோல், ரிசர்வ் வங்கி கவர்னர் உர்ஜித் படேல் அதிருப்தியில் இருப்பதாகவும், அவர் எந்நேரமும் தனது பதவியை ராஜிநாமா செய்யலாம் என்றும் கூறப்பட்டது.